อาการตกขาวสีน้ำตาล ไม่มีกลิ่น ปวดท้องน้อยอ่อนๆ ทำอย่างไรดีคะ
สวัสดีค่ะ ตกขาวที่สีผิดไปจากสีขาว มีกลิ่นเหม็น ระคายเคืองช่องคลอด อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 อวัยวะภายในอุ้งเชิงกรานอักเสบ อาจทำให้มีไข้ ปวดท้องน้อยร่วมด้วยได้แนะนำพบสูตินรีแพทย์เพื่อตรวจเพิ่มเติมให้ได้การวินิจฉัยการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์